laion/Wikipedia-Exotic huggingface dataset:
דרור 1

דרור 1 הוא לוויין תקשורת ממשלתי ישראלי. ב-2 בינואר 2020 הודיעה ממשלת ישראל על תחילת פיתוחו של לווין תקשורת עצמאי בשם דרור 1 שעתיד לשמש את צורכי מדינת ישראל למשך 15 שנה ללא תלות בחברות פרטיות. שמו של הלוויין הוחלף מ-'עמוס 8' לאחר שהוחלט על המיתוג המחודש, ועצמאות התקשורת של מדינת ישראל. הלוויין יפותח על ידי התעשייה האווירית ויכלול בתוכו טכנולוגיות דיגיטליות מתקדמות ביותר, בדגש על טכנולוגיות 'כחול לבן', כדוגמת מטע"ד תקשורת דיגיטלי מתקדם, וכן יכולות "סמארטפון בחלל", המאפשרת גמישות תקשורתית לאורך כל שנות פעילותו בחלל. הלוויין יפותח בחטיבת מערכות טילים וחלל של התעשייה האווירית. באתר Israel Defense התעשייה האווירית תפתח את "דרור 1" - לוויין התקשורת הלאומי של ישראל, באתר TheMarker‏, 2 בינואר 2020 .באתר הממשלתי
תומר סיסלי

תומר סיסלי (בצרפתית: Tomer Sisley; נולד ב-14 באוגוסט 1974) הוא הומוריסט, שחקן, תסריטאי, קומיקאי ובמאי קולנוע צרפתי-ישראלי. נולד בשם תומר גזית במערב ברלין, שבגרמניה המערבית, להורים צברים-ישראלים. סבו וסבתו עלו לישראל מליטא, בלארוס ומתימן. הוריו נפרדו כשהיה בן חמש. בגיל 9 עזב את ברלין להתגורר עם אביו בדרום צרפת. בגיל 12 הוא כבר דיבר 4 שפות (גרמנית, עברית, צרפתית ואנגלית). אביו, ג'וזף, היה מדען במחקר דרמטולוגי. סיסלי היה הסטנדאפיסט הצרפתי הראשון שזכה בפסטיבל הקומדיה Just for Laughs, הגדול בעולם, בשנת 2003. בשנת 2011, סיסלי קיבל את התפקיד הראשי בסרט הצרפתי "לילה נטול שינה". את הסרט קנו טרייבקה פילמס, חברת ההפצה של רוברט דה נירו, והאחים וורנר קנו את הזכויות להפקת רימייק. הסרט הוקרן בפסטיבל הסרטים של טרייבקה, בפסטיבל הסרטים הבינלאומי בטורונטו ובפסטיבל הקולנוע ברומא. בשנת 2011, במהלך צילומי הסרט לארגו וינץ' 2 הוא ביצע קטטה תוך כדי צניחה חופשית ממטוס ללא מצנח. סיסלי רוכב על סוסים, התאמן 5 שנים בקרב מגע והוא בעל הכשרה בג'ו-ג'יטסו ואיגרוף. 1996: סטודיו סוד 1998: L'Immortel 2003: Dédales 2003: Bedwin מאת נדיה אל פאני 2005: Virgil 2006: Toi et moi מאת ג'ולי לופס-קורוול 2007: משאיות 2008: לארגו וינץ' 2011: לארגו וינץ' 2 2011: לילה ללא שינה 2013: אנחנו המילרים 2013: כידון מאת עמנואל נקש 2013: Angélique 2015: רבין, היום האחרון מאת עמוס גיתאי 2018: בלתאזר 2019: מחסל עם מזל 2021: אל תסתכלו למעלה 2024: לארגו וינץ': מחיר הכסף Balthazar ‏ (2023-2018) איש הניסים (2020) אמא מושלמת (2021) וורטקס (2023) Comme mon fils‏ (2023) - סרט טלוויזיה של TF1 מדיה וקבצים בנושא תומר סיסלי בוויקישיתוף תומר סיסלי, ברשת החברתית פייסבוק תומר סיסלי, ברשת החברתית אקס (טוויטר) תומר סיסלי, ברשת החברתית אינסטגרם תומר סיסלי, במסד הנתונים הקולנועיים IMDb (באנגלית) תומר סיסלי, באתר AllMovie (באנגלית) תומר סיסלי, באתר Rotten Tomatoes (באנגלית) תומר סיסלי, באתר Metacritic (באנגלית) תומר סיסלי, במסד הנתונים הקולנועיים KinoPoisk (ברוסית) תומר סיסלי, באתר MusicBrainz (באנגלית) Radish, Christina (2020-01-03). "Messiah: Tomer Sisley on the New Netflix Series". Collider. נבדק ב-2020-01-11.
הסנדקית (סרט)

הסנדקית (באנגלית: Godmother) הוא סרט דרמת פשע ביוגרפי אמריקאי, בימויו של ג'רארד ג'ונסון על פי תסריט מאת פרנק בולדווין. בסרט מככבים קטלינה סנדינו מורנו, מהדי דהבי, דיאן גררו וסקילר גיסונדו. הסרט מגולל את סיפורה של סוחרת הסמים גריסלדה בלאנקו, המכונה מלכת הקוקאין. הסרט נמצא בשלבי הפקה וטרם נקבע לו תאריך יציאה לאקרנים. אלכסה דמי - גריסלדה בלנקו הצעירה קטלינה סנדינו מורנו - גריסלדה בלנקו מהדי דהבי דיאן גררו - אווה סקיילר ג'יסונדו - צ'אז אוליבייה מרטינז ג'ון לגוויזמו ג'ורדי מולה פיטר גרין "הסנדקית", במסד הנתונים הקולנועיים IMDb (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
עיט כתר מלגשי

עיט כתר מלגשי (שם מדעי: Stephanoaetus mahery) הוא מין נכחד של עוף דורס גדול, שחי ביערות הגשם של האי מדגסקר. מין זה הוא קרובו לסוג של עיט הכתר המצוי כיום ברחבי אפריקה שמדרום לסהרה, והוא אחד מהגדולים שבעיטים כיום. עיט זה היה גדול יותר מקרובו החי והוא הגיע עד למשקל 7 קילוגרם בנקבות, אך היה דומה לו במראהו. התזונה העיקרית שלו כללה כנראה את הלמורים שוכני האי. מין זה בדומה לקרובו החי היה טורף-על באי (לצידם של הפוסה הענקית ושני מיני תניניים) שיכל לצוד את מרבית המינים הננסיים של האי, תוך שימוש בטפריו הענקיים. ייתכן שהלמורים המודרניים החמקניים פיתחו את שיטת ההתגוננות הזו כתוצאה מעוף טורף זה, לצד מינים מלגשים נכחדים מהסוג עיט שפעלו באופן דומה. ככל הנראה הוא התקיים במדגסקר עד 1,500 שנה לפני הספירה. הסיבה להכחדה הייתה קשורה ככל הנראה לאדם, אשר הגיע למדגסקר באותה עת והכחיד מינים רבים האנדמיים לאי, ביניהם את עופות הפיל הענקיים, היפופוטם מלגשי ולמורי ענק נכחדים. מין נכחד גדול זה נראה מבעית למתיישבים, ואולי (לצידם של עופות הפיל) היה הבסיס לעוף המיתולוגי רוק. עיט כתר מלגשי, באתר GBIF (באנגלית) Goodman, Steven M. (1994). "Description of a new species of subfossil eagle from Madagascar: Stephanoaetus (Aves: Falconiformes) from the deposits of Ampasambazimba". Proceedings of the Biological Society of Washington (107): 421–428. Wright, P. C. (ביוני 1998). "Impact of Predation Risk on the Behaviour of Propithecus diadema edwardsi in the Rain Forest of Madagascar". Behaviour. Brill Publishers. 135 (4): 483–512. doi:10.1163/156853998793066186. JSTOR 4535540. {{cite journal}}: (עזרה) Goodman, S. M. (1994). "The enigma of antipredator behavior in lemurs: evidence of a large extinct eagle on Madagascar". International Journal of Primatology. Springer. 15 (1): 129–134. doi:10.1007/BF02735238. נבדק ב-2011-03-03.(הקישור אינו פעיל) Feduccia, A. (1999). The Origin and Evolution of Birds (2nd ed.). New Haven: Yale University Press. ISBN 0-300-07861-7. Hume, Julian P.; Walters, Michael (2012). Extinct birds. Vol. 217. A & C Black (Poyser Imprint). pp. 81–82. ISBN 978-1-4081-5725-1.
עיט כתר (סוג)

עיט כתר (שם מדעי: Stephanoaetus) הוא סוג של עוף דורס גדול, מקבוצת העיטים הטרופיים אשר כולל כיום מין אחד – עיט כתר החי ביערות של אפריקה שמדרום לסהרה. בעבר הסוג הכיל מין נוסף – עיט כתר מלגשי מהאי מדגסקר. מין זה נכחד לפני שנת 1,500 לספירה, כנראה עקב הגעת האדם לאי. אלו עיטים גדולים מאוד – משקלן של הנקבות יכול לעלות על 4.5 קילוגרם ומוטת הכנפיים יכולה להגיע ל-2 מטר. המין הנכחד היה אף גדול יותר עם פרטים במשקל 7 קילוגרם. עיט זה בעל ציצה מאחורי הראש, ממנה קיבל את שמו והוא בעל טפרים רחבים וארוכים מאוד שעוזרות לו להרוג את הטרף מיד. בזכות אמצעים אלה העיטים הם טורפי-על חזקים היכולים לצוד מחופת היער מיני יונקים ועופות בינוניים, לרבות קופים שונים, אנטילופות קטנות או צעירות, עזים, שפניים, חוגלות וטרף דומה. המין הנכחד ממדגסקר ניזון מציד למורים בינוניים או גורי למורים גדולים. עיט כתר (Stephanoaetus coronatus) עיט כתר מלגשי (Stephanoaetus mahery) – נכחד מדיה וקבצים בנושא עיט כתר בוויקישיתוף עיט כתר, באתר ITIS (באנגלית) עיט כתר, באתר NCBI (באנגלית) עיט כתר, באתר Animal Diversity Web (באנגלית) עיט כתר, באתר האנציקלופדיה של החיים (באנגלית) עיט כתר, באתר GBIF (באנגלית) מי העוף הדורס הכי אמיץ בטבע?, באתר אנציקלופדיה אאוריקה
גא"ז MM

"גא"ז MM" (ברוסית: ГАЗ-ММ, באנגלית: GAZ–MM) היא משאית סובייטית מתוצרת 2 יצרניות רכב: בין השנים 1938–1947 יוצרה על ידי יצרנית הרכב גא"ז (גא"ז הם ראשי התיבות ברוסית של מפעל כלי הרכב על שם "גורקי" (Горьковский автомобильный завод, ГАЗ) ובין השנים 1947–1956 יוצרה על ידי יצרנית כלי הרכב אוא"ז (ברוסית ОАО «Ульяновский автомобильный завод», УАЗ, שם רשמי באנגלית: "Ulyanovsky Avtomobilny Zavod (UAZ)"). דגמי ""גא"ז MM"" יוצרו בין השנים 1938–1956 בברית המועצות. דגם ה-"גא"ז MM" הוא גרסה משוכללת של גרסת הרישיון הסובייטית של "פורד דגם AA" (אנ') שיוצר בארצות הברית בין השנים 1927–1932, וברישיון פורד יוצר בברית המועצות דגם "GAZ AA" בין השנים 1932–1938. בחלק מהסדרות לא היו דלתות, בלמים קדמיים, פגושים קדמיים, פגושים עם חותמות קדמיות הוחלפו בפגושים מרותכים רגילים ורק פנס אחד בלבד נשאר. מאמצע 1942 היו למשאיות דלתות עץ עם חלקי חלונות הזזה. יוצרו כ-150,000 יחידות לשימוש הצבא האדום במלחמת העולם השנייה. מנוע בנזין. מנוע קדמי. סוג הנעה: 4x2. קיבולת מכל דלק - 40 ליטר. רדיוס פנייה (סיבוב) - 7.5 מטר בחלק מהדגמים הורכבו 6 צמיגים (4 צמיגים מאחור) (ראו תמונה). "GAZ-65" - גרסת אב טיפוס, יוצרה בשנת 1940. "4M GAZ-AAA" - דגם אשר הורכב בארגז המטען האחורי מקלע כבד מסוג "PM M1910" (אנ') כנשק נגד מטוסים "K GAZ–MM" - דגם אשר הורכב בארגז המטען האחורי תותח בקוטר 25 מ"מ מסוג "25 mm automatic air defense gun M1940 (72-K)" (אנ') כנשק נגד מטוסים. "גא"ז MM" "גא"ז MM" "גא"ז MM" "גא"ז MM" "גא"ז MM" - מבט למיקומו של הצמיג הרזרבי "גא"ז MM" - מבט לתא הנהג מבט למנוע דגם "גא"ז MM" "גא"ז MM" GAZ 66 גא"ז 63 גא"זאון נקסט מדיה וקבצים בנושא גא"ז MM בוויקישיתוף גא"ז MM, סרטון באתר יוטיוב גא"ז MM, סרטון באתר יוטיוב דגם ГАЗ-АА gvtm.ru/gaz-mm "גא"ז MM", שנת 1943, דגם עם פנס קדמי בודד, דגם מוקטן ביחס 1:35 (תמונה) super-hobby.com/products/Soviet-GAZ-MM-Mod.1943-Cargo-Truck "גא"ז MM" - תמונה ביחס 1:35 super-hobby.com/products/Soviet-GAZ-MM-Mod.1943-Cargo-Truck "תותח 72-K" אשר הורכב במשאית "גא"ז MM" (תמונה) thunderskill.com/en/vehicle/ussr_gaz_mm_72k תותחים סובייטים (A Comprehensive Study of Soviet Guns and Ammunition in Calibres 12.7mm to 57mm ) russianammo
גיאלוקה

גיאלוקה (בהונגרית: Gyalóka) הוא כפר זעיר במחוז גיור-מושון-שופרון, שבצפון-מערב הונגריה. מדיה וקבצים בנושא גיאלוקה בוויקישיתוף אתר האינטרנט הרשמי של גיאלוקה (בהונגרית) נתוני הכפר באתר הלמ"ס ההונגרי
הרקה

הרקה (בהונגרית: Harka) הוא כפר במחוז גיור-מושון-שופרון, שבצפון-מערב הונגריה. בהג'קה חיו מעט יהודים בתקופות זמן שונות: מדיה וקבצים בנושא הרקה בוויקישיתוף אתר האינטרנט הרשמי של הרקה (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא הונגריה. אתם מוזמנים לתרום לוויקיפדיה ולהרחיב אותו.
הג'קה

הג'קה (בהונגרית: Hegykő) הוא כפר במחוז גיור-מושון-שופרון, שבצפון-מערב הונגריה. בהג'קה חיו מעט יהודים בתקופות זמן שונות: מדיה וקבצים בנושא הג'קה בוויקישיתוף אתר האינטרנט הרשמי של הג'קה (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
הידגשג

הידגשג (בהונגרית: Hidegség) הוא כפר קטן במחוז גיור-מושון-שופרון, שבצפון-מערב הונגריה. בשנת 1910 גר בהידגשג יהודי אחד. מדיה וקבצים בנושא הידגשג בוויקישיתוף אתר האינטרנט הרשמי של הידגשג (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
יחסי מלטה–שווייץ

יחסי מלטה–שווייץ הם היחסים הדיפלומטיים הרשמיים שבין רפובליקת מלטה לבין הקונפדרציה השווייצרית. בין רפובליקת מלטה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין רפובליקת מלטה לבין הקונפדרציה השווייצרית הם יחסים דיפלומטיים חמים וידידותיים והם נעשים קרובים יותר ויותר במהלך השנים אודות להיותה של מלטה גשר בין אירופה לאפריקה והמזרח התיכון ומיקומה האסטרטגי באמצע הים התיכון. מלטה זכתה בעצמאותה ב-1964 והייתה למדינה נייטרלית ולא מזדהה מאז כניסתה לאיחוד האירופי בשנת 2004. השגריר השווייצרי ברומא הוא זה האמון על הממשלה המלטזית, החל משנת העצמאות של מלטה ומעט לאחר הכרזת העצמאות הרשמית שלה. קונסוליית הכבוד השווייצרית בוולטה, אשר הוקמה בשנת 1937, שודרגה למעמד קונסוליה כללית בשנת 2003. שגריר מלטזי הואמן על שווייץ בשנת 2008, השגריר הוא תושב ולטה. הסחר שבין שתי המדינות הוא צנוע, ובעיקר מתמקד במגזרי המכונות, הכימיקלים והרוקחות. הייבוא השווייצרי ממלטה בסוף שנת 2017 הוערך ב-31 מיליון פרנקים שווייצרים, הייצוא השווייצרי למלטה באותה השנה הוערך ב-151 מיליון פרנקים שווייצרים. מלטה היא יעד פופולרי לתיירות שווייצרית. על פי הלשכה השווייצרית המרכזית לסטטיסטיקה, בסוף 2019 התגוררו במלטה מאתיים תשעים ותשעה אזרחים שווייצרים. מלטה אינה מיוצגת בשווייץ בדרג השגרירות. מלטה מיוצגת בשווייץ בדרג הקונסולרי באמצעות שתי קונסוליות רשמיות שהיא מחזיקה בבזל, ובז'נבה. שווייץ אינה מיוצגת במלטה בדרג השגרירות. שווייץ מיוצגת במלטה בדרג הקונסולרי באמצעות קונסוליה רשמית שהיא מחזיקה בולטה, בירת המדינה. Bilateral relations Switzerland–Malta, אתר משרד החוץ של שווייץ CONSULATE OF MALTA IN BASEL, SWITZERLAND CONSULATE GENERAL OF MALTA IN GENEVA, SWITZERLAND CONSULATE GENERAL OF SWITZERLAND IN VALLETTA, MALTA
פועל בניין (משחק וידאו)

פועל בניין (באנגלית: Hard Hat Mack) הוא משחק מחשב שנוצר בשנת 1983 על ידי מייקל אבוט ומת'יו אלכסנדר. המשחק הפך פופולרי ונועד במקור לאפל II, ולאחר מכן הוסב לקומודור 64, מחשבי 8 ביט של אטארי ול-DOS. למרות שהמשחק הוא לא חיקוי של "דונקי קונג (Donkey Kong)" יש לו נושא ומשחקיות דומים. מק, פועל בניין וגיבור המשחק, צריך לאסוף חלקים החסרים בפיגומי הבניין עליו הוא עובד, ולאחר שהניחם במקומם - עליו לעבור עליהם עם פטיש אוויר כדי למסמר אותם למקומם. בו-בזמן עליו להיזהר מדמויות שונות הנעות בין הפיגומים. לאחר השלמת המקטעים החסרים, עוברים שלב. שלב ראשון - השחקן צריך להרים את חלקי הפיגומים כדי למלא 4 חורים ברצפה, ואז להשתמש בפטיש אוויר כדי לחזק אותם. תוך כדי, על השחקן להתחמק מברגים שנזרקים עליו מלמעלה, לא ליפול דרך החורים ברצפה, ולהימנע מנפילה מקצה המבנה. שלב שני - השחקן מוביל את פועל הבניין דרך אתר בניין בעל 4 קומות ואוסף 6 קופסאות אוכל שמוגנות על ידי מכשולים שונים. אחרי שכל קופסאות האוכל נאספו, השחקן צריך להוביל את מק למסוע, כדי שמגנט ענק ימשוך אותו כלפי מעלה ובכך יגן עליו מנפילה אל מותו. שלב שלישי - השחקן אוסף 6 קופסאות וזורק כל אחת מהן לתוך מעבד. היריב זז מקופסה לקופסה, מה שמקשה על השחקן להשיג אותה. השחקן יצטרך לבצע קפיצה מאוד מדויקת. בנוסף, השחקן יצטרך להימנע מליפול לתוך אסלה שנמצאת בתחתית המסך. לאחר סיום השלבים, המשחק מתחיל מההתחלה כאשר המשחקיות נהיית יותר מהירה, ובכך יותר מאתגרת. פועל בניין, באתר מסע אל העבר ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
חוסה לאנדרו אנדראדה

חוסה לאנדרו אנדראדה (בספרדית: Jose Leandro Andrade;‏ 22 בנובמבר 1901 – 5 באוקטובר 1957) היה כדורגלן אורוגוואי, ששיחק בעמדת הקשר אחורי. כינויו היה "הפלא השחור". נחשב לאחד השחקנים הטובים בעולם בתקופתו. אנדראדה נולד ב-22 בנובמבר 1901 בסלטו שבאורוגוואי לאמא ארגנטינאית. מגיל צעיר הוא התגורר אצל דודתו במונטווידאו. לפני שהתחיל לשחק כדורגל עבד בכמה עבודות, כמו מוזיקאי, סוחר נעליים ומוכר עיתונים. כנער שיחק כדורגל בקבוצה מונטווידאו קלוב מיסיונס. בתחילת שנות ה-20 של המאה ה-20 שיחק בקבוצה בז'ה ויסטה, שם ערך 71 הופעות וכבש 7 שערים. אחרי זה עבר לנסיונל עימה זכה בארבעה תוארי אליפות. לאחר ששיחק בנסיונל במשך כ-6 שנים עבר לפניארול בשנת 1930, וערך שם 88 הופעות. גם כשהיה צעיר שיחק בפניארול, אך לא התקבל לקבוצה הבוגרת. לקראת סוף הקריירה עבר לשחק בארגנטינה בקבוצות אטאלנטה ולאנוס טאלרס, ואז שב בחזרה לאורוגוואי, שם סיים את הקריירה בקבוצה וונדררס. בנבחרת אורוגוואי הוא ערך 33 הופעות וכבש שער אחד, במשך שבע שנים. אנדראדה זכה שלוש פעמים באליפות דרום אמריקה בשנים 1923, 1924 ו-1926. אנדראדה זכה במדליית זהב האולימפית הראשונה שלו באולימפיאדת 1924 שנערכה בפריז. הוא היה לשחקן שחום העור הראשון ששיחק במשחקים האולימפיים. הוא כונה בשם "הפלא השחור". לאחר הניצחון באולימפיאדה שיחקה אורוגוואי צמד משחקים נגד ארגנטינה. במשחק השני שנערך באצטדיון ספורטיבו באראקס, הושלכו אבנים לכיוונו של אנדראדה מצד הקהל הארגנטינאי, ולאחר מכן הצוות האורוגוואי השליך אבנים בחזרה, ובכך המשחק פוצץ לאחר שהאורוגוואים סירבו להמשיך. אנדראדה זכה במדליית זהב אולימפית שנייה באולימפיאדת 1928 שנערכה באמסטרדם. במהלך משחק חצי הגמר נגד איטליה הוא התנגש בעמוד השער ונפגע בעינו. כתוצאה מכך, התעוור בעין זו. הוא היה שותף לזכיית נבחרתו במונדיאל 1930 ונבחר להיכלל בנבחרת המצטיינת של הטורניר. בשנת 1994 דורג על ידי מגזין פראנס פוטבול במקום העשירי מתוך 100 ברשימת השחקנים הטובים ביותר בהיסטוריית המונדיאל. לכבוד הישגיו הוצב לוח על שמו באצטדיון סנטנאריו. לאחר פרישה מהקריירה המצב הבריאותי של אנדראדה התדרדר והוא אף התמכר לאלכוהול. הוא נפטר ב-5 באוקטובר 1957, בבית מקלט שבמונטווידאו, בגיל 55. אחיינו, ויקטור רודריגס אנדרדה, היה גם כן כדורגלן שזכה עם אורוגוואי במונדיאל 1950. נסיונל אליפות אורוגוואי (4): 1920, 1922, 1923, 1924 פניארול אליפות אורוגוואי (2): 1932, 1935 נבחרת אורוגוואי קופה אמריקה (3): 1923, 1924, 1926 מדליית זהב אולימפית (2): 1924, 1928 מונדיאל: 1930 אישיים מקום 29 בתואר שחקן המאה כדור הארד של המונדיאל: 1930 המצטיינת של המונדיאל: 1930 השחקן המצטיין בקופה אמריקה: 1926 מקום עשירי מתוך 100 ברשימת השחקנים הטובים ביותר בהיסטוריית המונדיאל (1930–1990) על ידי המגזין פראנס פוטבול מדיה וקבצים בנושא חוסה לאנדרו אנדראדה בוויקישיתוף חוסה לאנדרו אנדראדה, באתר Transfermarkt חוסה לאנדרו אנדראדה, באתר WorldFootball.net חוסה לאנדרו אנדראדה, באתר National Football Teams חוסה לאנדרו אנדראדה, באתר FootballDatabase.eu
משרד החינוך של סוריה

משרד החינוך של סוריה (בערבית: وزارة التربية) הוא משרד ממשלתי של הרפובליקה הערבית הסורית, האחראי על החינוך בסוריה. בשונה ממדינות אחרות, המשרד אחראי רק לרמות ההשכלה הנמוכות, בתי הספר היסודיים והתיכונים, ואילו למוסדות החינוך הגבוה משרד בפני עצמו בשם המשרד להשכלה גבוהה. החוקה הסורית מבטיחה את הזכות לחינוך לכל אזרח, החינוך הוא בחינם וחובה בבתי הספר היסודיים אך אינו חובה בשלב העל-יסודי ובתשלום מצומצם עבור השכלה באוניברסיטה. תקופת חינוך שאינה חובה של שנתיים עד שלוש, בהתאם לתוכנית הלימודים הנהוגה בכל גן ילדים. מרבית גני הילדים הם בבעלות המגזר הפרטי או מופעלים על ידי עמותות פרטיות או איגוד הנשים הכללי בסוריה. חינוך בסיסי שהוא חינוך חובה וחינם לכל ילד שהגיע לגיל שבע ומחולק ל: חלק ראשון מכיתה א' עד כיתה ו'. (ראשוני) חלק שני מכיתה ז' ועד כיתה ט'. (הכנה) השכלה תיכונית כללית (מדעית - ספרותית) השכלה תיכונית מקצועית (ענף מסחר: חקלאות; תיירות ומלונות; אינפורמטיקה) חינוך תיכוני משפטי אתר האינטרנט הרשמי של משרד החינוך של סוריה (בערבית)
קונראד השלישי

קונראד השלישי (בפולנית: Konrad III Rudy;‏ 1447 – 28 באוקטובר 1503) היה בן שושלת פיאסט ובין אחרוני דוכסי מזוביה. לאחר שאביו נפטר בספטמבר 1454 קונראד ביחד עם אחיו הצעירים קיבל לשליטתו שטחי מזוביה. הם היו תחת השגחה של בישוף מפלוצק ואימם ברברה מקייב. בתחילת 1462 כאשר קרובי משפחה נפטרו ללא צאצאים שטחים בשליטת האחים הורחבו. בשנת 1471 הוכרז שאחים הגיעו לגיל בגרוט וקיבלו לשליטתם חלקים שונים במזוביה. קונראד הג'ינג'י קיבל לשליטתו מספר יישובים. בשנת 1474 הוא קיבל שליטה על וישוגרוד ובשנת 1484 את העיר זקרוצ'ים. בשנת 1488 קונראד הג'ינג'י קיבל את רוז'אן ובשנת 1489 הוא קיבל מאחיו הצערי את ורשה תמורת וישגרוד. בשנת 1495 אחיו הצעיר יאנוש נפטר וקונראד הג'ינג'י נישה לקבל את הירושה. אונם מלך יאן הראשון אולברכט, מלך פולין כבש את השטח. הדבר גרם להתמרמרות וקונראד השלישי ניסה להתקרב למסדר הטבטוני ואף רוסיה הצארית אך ללא הצלחה יתרה. המאבק המתמשך עם מלך פולין על השליטה בשטחי מזוביה הביא לכך שכל אציל פולני שהיו לו בעיות עם קונראד השלישי תוך זמן קצר קיבל תמיכה מהמלך. הוא נפטר בשנת 1503 באושייצק ושטחי הדוכסות הועברו לילדיו הצעירים. כאשר הם נפטרו בשנת 1524 ו-1526 כל שטחי מזוביה סופחו לממלכת פולין. מדיה וקבצים בנושא קונראד השלישי בוויקישיתוף
טון מרטי

טון מרטי (באנגלית: ToonMarty) היא סדרת הנפשה קנדית לילדים מסוגת קומדיה והרפתקאות, אשר בוימה על ידי שון סקוט והופקה על ידי Sardine Productions, הידועה בהפקת הסדרה "הדג שלי שטן". הסדרה שודרה לראשונה בקנדה בערוץ Teletoon החל מה-1 במאי 2017 עד ה-25 במאי באותה שנה. בישראל, כאשר חלק מפרקי הסדרה שודרו בה לראשונה, הסדרה שודרה לראשונה בדיבוב לעברית בערוץ ניקלודיאון ב-9 באפריל 2017, והסתיימה באותה שנה. לסדרה הופקה עונה אחת בעלת 40 פרקים באורך 11 דקות. הסדרה עוסקת במרטי, פסל שהתעורר לחיים לאחר שפגע בו ברק, אשר בכל יום עובר הרפתקה מצחיקה ומשוגעת יחד עם חבריו. מרטי - פסל אשר התעורר לחיים לאחר שפגע בו ברק. אנרגטי, שובב ותמים. עובד אצל ג'ק. מאוהב בסוקי. ברני - החבר הטוב ביותר של מרטי. שונא את הולי, ובנו של ברנטרון. הולי - רובוטית כחולה. החכמה בחבורה, ושונאת את ברני. ג'ק - הבוס של מרטי. סוקי - ילדה בה מרטי מאוהב. סופר סיימון - גיבור על שתמיד מציל את העיר. ברנטרון - אבא של ברני. סופר-רשע. הסדרה בדיבוב העברי בוימה על ידי תומר שביט, והופקה על ידי ענבר שטגר עזרא. אורי זלצמן - מרטי צביקה פורמן - ברני / ג'ק / סופר סיימון / דמויות שונות מונה מור - הולי / סוקי / תרנגולת / דמויות שונות אלונה אלכסנדר - הולי / דמויות שונות אמנון וולף - ברנטרון / שף / דמויות שונות "טון מרטי", במסד הנתונים הקולנועיים IMDb (באנגלית) "טון מרטי", במסד הנתונים הקולנועיים KinoPoisk (ברוסית) טון מרטי, במיזם "אישים" לתיעוד היצירה הישראלית חדש בטלוויזיה: ראשון, 09 באפריל 2017, שי שגב, באתר מגפון, 7 באפריל 2017
אסמאעיל קאאני

אֶסמָאעיל קָאאָני (בפרסית: اسماعیل قاآنی; נולד ב-8 באוגוסט 1957) הוא קצין בכיר איראני, מפקד כוח קודס של משמרות המהפכה האסלאמית משנת 2020. קאאני הצטרף למשמרות המהפכה בשנת 1982, ונלחם ונפצע במלחמת איראן–עיראק. באמצע שנות ה-90 מונה לראש החיל האזורי של כוח קודס האחראי על אפגניסטן ופקיסטן. בשנת 1998, עם מינויו של קאסם סולימאני למפקד כוח קודס על ידי מפקד משמרות המהפכה יחיא רחים ספווי, מונה קאאני לסגנו. בינואר 2020, בעקבות חיסולו של קאסם סולימאני בתקיפה בנמל התעופה הבין-לאומי בבגדאד, מונה קאאני למפקד כוח קודס. ב-4 באוקטובר 2024 ביצע צה"ל רצף תקיפות בדאחייה שבביירות במטרה לחסל את האשם ספי א-דין. בדיווחים לא מאומתים לאחר התקיפה נטען שגם אסמאעיל קאאני וגם ראש אגף המודיעין של חזבאללה שהו באותו המקום, אך בדיווחים מ-10 באוקטובר נטען כי קאאני בחיים ונחקר על קשריו בנוגע לחיסול חסן נסראללה. מדיה וקבצים בנושא אסמאעיל קאאני בוויקישיתוף הכירו את מפקד כוח קודס - האיש שאחראי להסלמה בגבולות ישראל, סרטון באתר יוטיוב, בערוץ ה-YouTube הרשמי של תאגיד השידור הישראלי "Profile | The Canny General: Quds Force Commander Ghasem Soleimani". FRONTLINE - Tehran Bureau (באנגלית). נבדק ב-2020-01-03. סוכנויות הידיעות, ‏סגנו של סולימאני יחליפו: אסמאעיל קאא'ני מונה למפקד כוח קודס, באתר מעריב אונליין, 3 בינואר 2020 לראשונה: בכיר בחיזבאללה חושף פרטים על מצבו של היורש המיועד של נסראללה, באתר מעריב אונליין, 5 באוקטובר 2024 ישי בר יוסף, חשד להסתננות למשמרות המהפכה: מפקד כוח קודס נחקר באיראן, באתר כאן 11, ‏10 באוקטובר, 2024 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דוקטור ז'יוואגו (סדרת טלוויזיה, 2005)

דוקטור ז'יוואגו (ברוסית: До́ктор Жива́го) הוא סדרת טלוויזיה רוסיות, העיבוד הטלוויזיוני הראשון ברוסיה לרומן באותו שם מאת בוריס פסטרנק. סיפור באחד-עשר חלקים על כמה עשורים מחייו של יורי ז'יוואגו, גיבור הרומן בעל אותו שם מאת בוריס פסטרנק. העלילה הראשית נשמרת על כנה, אך מספר קווי עלילה צדדיים, כולל אחיו של הגיבור, הוסרו. אולג מנשיקוב - יורי ז'יוואגו ורווארה אנדרבה - טוניה צ'ולפן חאמטובה - לארה אולג ינקובסקי - ויקטור קומרובסקי סרגיי גורובצ'נקו - פטולה ולדימיר אילין - אלכסנדר גרומקו קיריל פירוגוב - מיכאיל גורדון אינגה אובולדינה - שורוצ'קה שלזינגר אנדריי קרסקו - מרקל אלכסיי פטרנקו - פאדדי קזימירוביץ ' אנדריי פאנין - אנדריי ז'יוואגו סרגיי גרמאש - אנטיפוב האב. נטליה קוליאקנובה - עמליה גישר אנטון קברוב - רודיון גויארד סרגיי מיגיסקו - גורדון אירינה ברזגובקה - אנה איבנובנה גרומקו ג'וליה קלצ'בסקה - ליסה קונסטנטין סטרלניקוב - מזכיר וילי מלניקוב - וולדמר דמיטרי מוליאר - מנתח צעיר אנדריי קוזיצ'ייב - ג'ינצה ויקטור סולוביוב - יו"ר בוריס רומנוב - כומר איגור יאצקו - בלייצ'יקו יבגני מונדום - מנהל בית ספר ויקטור סטפנוב - אברקי גלינה פולסקיקה - אלנה, מרתה וסרפימה מיקוליצינה אולג מלכוב - כבד מקסים אוורין - איש בוש ארטיום גריגורייב - רנטסביץ ' מריה זבונארבה - אגפיה ליודמילה פוליאקובה - יו"ר בית המשפט סרגיי צפוב - תובע ויקטוריה איסקובה - מארינקה סרגיי גזארוב - אלאברדוב אנדריי אי - רופא ראשיי יוליה איקונופיסצבה - ילדה בערב מוזיקלי סרגיי זבוטין - פרק סרט זה הוא העיבוד הרביעי לרומן בעולם והעיבוד הראשון ברוסיה. הצילומים הושלמו בסוף 2005, אך מסיבות לא ידועות הסרט לא שודר מייד. החומרים נגנבו על ידי שודדי וידאו ושוחררו ב-DVD באיכות ירודה. מעט אחר כך הסרט יצא ב-DVD בגרסה מורשית. רק במאי 2006 הסדרה החלה להיות משודרת בערוץ NTV, והיא הייתה עמוסה בפרסום - היו 18 דקות של פרסום במשך 44 דקות של פרק. פרס נשר הזהב (2007) סדרת הטלוויזיה הטובה ביותר (11 פרקים ומעלה) השחקן הטוב ביותר בטלוויזיה (אולג ינקובסקי) העבודה הטובה ביותר של מעצבת הפקה המוזיקה הטובה ביותר מועמדויות לפרס נשר הזהב השחקנית הטובה ביותר בטלוויזיה ( צ'ולפן חמטובה ) פרס TEFI‏ 2006 השחקן הטוב ביותר בסרט טלוויזיה / סדרת טלוויזיה ( אולג ינקובסקי ) השחקנית הטובה ביותר בסרט טלוויזיה / סדרת טלוויזיה (צ'ולפן חמאטובה) "דוקטור ז'יוואגו", במסד הנתונים הקולנועיים IMDb (באנגלית) "דוקטור ז'יוואגו", במסד הנתונים הקולנועיים KinoPoisk (ברוסית)
קרחון קארייר

קרחון קארייר או קרחון קרייר (באנגלית: Carryer Glacier) הוא קרחון יובלי מחורץ במיוחד, בהרי באוורס, בארץ ויקטוריה שבאנטארקטיקה. הקרחון נמצא באזור חוף פנל, בקצה הדרומי של רכס אקספלוררז. הקרחון מנקז לכיוון מערב את החלק המרכזי של הרי באוורס, ונשפך אל קרחון רניק, בין הר סוזה והר גואו. אורכו של הקרחון 22 קילומטרים. שמו של הקרחון ניתן לו על ידי המשלחת הצפונית של משלחת הסקר הגאולוגי האנטארקטי של ניו זילנד, אשר חקרה את האזור בין השנים 1963–1964. הקרחון נקרא על שמו של ס. ג'. קארייר (S.J. Carryer), גאולוג של משלחת הסקר. קרחון קארייר באתר הסקר הגאולוגי של ארצות הברית קרחון קארייר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע גאוגרפי